20. ΝΟΜΟΣ υπ’ αριθ. 1878 της 25/25 Σεπτ. 1944 Περί συμπληρώσεως των περί του Εθνικού τυπογραφείου κειμένων διατάξεων. Άρθρ.1.-1)Εις τον τμηματάρχη του Τμήματος Λογιστικού του Εθνικού Τυπογραφείου, χορηγείται παγία προκαταβολή, καθοριζομένη εκάστοτε δι’ αποφάσεων του Υπουργού των Οικονομικών. 2)Η ως άνω παγία προκαταβολή θέλει χρησιμοποιείται δια τας εκτάκτους καθημερινάς δαπάνας του Καταστήματος και δια την πληρωμήν δαπανών προμηθείας ειδών και υλικού αξίας ουχί ανωτέρας της δι’ αποφάσεων του Υπουργού των Οικονομικών εκάστοτε καθοριζομένης. 3)Πάσαι αι ανωτέρω δαπάναι γίνονται κατά τας εξαιρέσεις του άρθρ. 34 του Νόμ. ΣΙΒ΄, υπό Επιτροπής αποτελουμένης εκ του Διευθυντού του Εθνικού Τυπογραφείου, ενός των εργοδηγών αυτού, οριζομένου υπό του Υπουργού των Οικονομικών και του τμηματάρχου του τμήματος Λογιστικού του Εθνικού Τυπογραφείου, εις ον, δια την εργασίαν ταύτην, καταβάλλονται έξοδα κινήσεως, καθοριζόμενα εκάστοτε δι’ αποφάσεως του Υπουργού των Οικονομικών. 4)Εις τον τμηματάρχην του Τμήματος Λογιστικού ανατίθενται και τα κατά τους κειμένους Νόμους καθήκοντα της δια του Νόμ. 121 του 1943 καταργηθείσης θέσεως του λογιστού του Εθνικού Τυπογραφείου. 5)Η παρ. 2 του άρθρ. 9 του υπ’ αριθ. 6009 του 1934 Νόμου και το άρθρ. 8 του υπ’ αριθ. 1472 του 1942 Ν.Δ/τος καταργούνται. Άρθρ.2.-1)Τα εν τω Εθνικώ Τυπογραφείω εκτυπωθέντα ή εκτυπούμενα παντός είδους έντυπα και βιβλία της Δημοσίας Υπηρεσίας, ως και τα παραδιδόμενα εις το Εθνικόν Τυπογραφείον προς διάθεσιν βιβλία, επιτρέπεται να πωλώνται προς όφελος του Δημοσίου, επί τιμή καθοριζομένη εκάστοτε δι’ αποφάσεων του Υπουργού των Οικονομικών, εκδιδομένων τη προτάσει του Διευθυντού του Εθνικού τυπογραφείου. 2)Το άρθρ. 2 του υπ’ αριθ. 1013 του 1937 Νόμου καταργείται. Άρθρ.3.-(Οργανικαί διατάξεις). Άρθρ.4.-(Τροποποιείται η παρ. 4 του άρθρ. 1 του Α.Ν. 1013/1937 (τόμ. 1 σελ. 249). (Αντί της σελ. 127) Σελ. 127(α) Τεύχος 599-Σελ. 25 Εθνικό Τυπογραφείο 24.Α.ι.15-20 Άρθρ.5.-Από της ισχύος του παρόντος τα εκάστοτε καθοριζόμενα τέλη δημοσιεύσεων εις το Δελτίον Ανωνύμων Εταιρειών, προσαυξάνονται κατά ποσοστόν 5% αποδιδόμενον, κατά τα δι’ αποφάσεως της Γενικής Διευθύνσεως Δημοσίου Λογιστικού καθορισθησόμενα, εις το δια του παρόντος συνιστώμενον «Ταμείον Αλληλοβοηθείας Προσωπικού Εθνικού Τυπογραφείου». Δια κοινής αποφάσεως των Υπουργών Οικονομικών και Εθνικής Προνοίας, θέλει καθορισθή ο τρόπος της λειτουργίας του Ταμείου τούτου και το ποσοστόν συμμετοχής του προσωπικού του Εθνικού τυπογραφείου εις τους πόρους αυτού. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Τα άρθρ. 1, 2, 4 και 5 εκυρώθησαν δια της υπ’ αριθ. 313/1946 πραξ. Υπ. Συμβουλίου. 